b'\n_START_ARTICLE_\nFranc Drobne\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je 1955 na ljubljanski Prirodoslovno-matemati\xc4\x8dno-filozofski fakulteti, na kateri je bil nato v letih 1956\xe2\x88\x921967 asistent na oddelku za geologijo. Nato se je zaposlil na Geolo\xc5\xa1kem zavodu v Ljubljani, nazadnje kot vodja podro\xc4\x8dja za hidrogeologijo. Raziskoval je te\xc5\xbeke minerale v oligocenskih in miocenskih plasteh Posavskih gub. Na Geolo\xc5\xa1kem zavaodu Ljubljana je vodil regionalne hidrolo\xc5\xa1ke raziskave na pore\xc4\x8djih Drave, Mure, Save, Savinje So\xc4\x8de in  Sotle. Sodeloval je pri projektiranju preto\xc4\x8dnih hidroelektraren na Savi in Muri, pri iskanju pitne vode ter pri izdelavi in\xc5\xbeenirske in hidrogeolo\xc5\xa1ke karakteristike 22 variant avtocestnega predora Karavanke. Sam ali v soavtorstvu s sodelavci je objavil ve\xc4\x8d kot 100 \xc4\x8dlankov in elaboratov.'